Puheen Päivä: Pössyttelyn krapulattomuus luo myyttiä kannabiksen haitattomuudesta

- Nuoret mieltävät kannabiksen yleisesti haitattomaksi ja vaarattomaksi. Tätä myyttiä luo osaltaan pössyttelyn krapulattomuus. Mikään päihde ei ole kuitenkaan vaaratonta, toteaa Juuso Armila. Hän toimii Youth Against Drugs ry:ssä Kokemusasiantuntijuus ehkäisevässä huumetyö-projektissa. - Pidän nuorten, alle 25-vuotiaiden kannabiksen käyttöä kuten muutakin päihteiden käyttöä lähtökohtaisesti ongelmallisena, koska nuorten pääkoppa on vielä kehitysvaiheessa. Päihteiden käyttö voi johtaa aikuisena riippuvuuteen ja liikakäyttöön, toteaa Armila. A-klinikkasäätiön ylläpitämässä Päihdelinkissä on avattu uusi vertaistukifoorumi nimeltä Savusauna. Tällä kannabiksen haittojen vähentämiseen tarkoitetulla keskustelualueella puhutaan mm. kannabisriskeistä, miten kannabiksesta voi tulla riippuvaiseksi, ja milloin käyttö lähtee lapasesta. Toimittajana Jarmo Laitaneva.